ΓΡΑΠΤΗ ΕΡΩΤΗΣΗ E-1320/03

υποβολή: Richard Balfe (PPE-DE), John Bowis (PPE-DE),Charles Tannock (PPE-DE) και Theresa Villiers (PPE-DE) προς την Επιτροπή

(8 Απριλίου 2003)

Θέμα: Διασαφήνιση του καθεστώτος που ισχύει για το φενθείο σε σχέση με την ασφάλεια και το παράρτημα Ι της οδηγίας 91/414/ΕΟΚ του Συμβουλίου

Σε απάντηση στη γραπτή ερώτηση E-3811/02(1), ο Επίτροπος κ. Byrne δηλώνει εξ ονόματος της Επιτροπής ότι η Επιστημονική Επιτροπή για τα Φυτά αποφάσισε, τον Δεκέμβριο του 2002, ότι οι νέες

τοξικολογικές πληροφορίες σχετικά με το φενθείο δεν άλλαξαν την πρότερη γνώμη της Επιστημονικής Επιτροπής σχετικά με τις μεταλλαξιογόνους ιδιότητες του φενθείου, ότι είναι απίθανη η πρόκληση καθυστερημένης νευροτοξικότητας στον άνθρωπο από τη συγκεκριμένη χημική ουσία, αλλά ότι παρά την αλλαγή στη μέθοδο εφαρμογής και την εκπόνηση νέων μελετών, δεν είναι καθόλου βέβαιο ότι η προτεινόμενη χρήση φενθείου ενέχει κινδύνους για τα πτηνά, και ότι, συνεπώς, εξακολουθούν να ισχύουν οι ανησυχίες που εκφράστηκαν στην προηγούμενη γνώμη της Επιστημονικής Επιτροπής.

Σε ποια αλλαγή στη μέθοδο εφαρμογής αναφέρεται η Επιτροπή· Είναι νόμιμος ο ψεκασμός φενθείου από αέρος βάσει του κοινοτικού δικαίου, και ποιες μέθοδοι εφαρμογής συμφωνούν με τις ενδείξεις ότι το φενθείο είναι απίθανο να προκαλέσει καθυστερημένη νευροτοξικότητα στον άνθρωπο·

Μπορεί η Επιτροπή να επιβεβαιώσει ότιπό τις παρούσες συνθήκες το φενθείο δεν καταχωρήθηκε στον κοινοτικό κατάλογο εγκεκριμένων δραστικών ουσιών στο παράρτημα Ι της οδηγίας 91/414/ΕΟΚ(2) του Συμβουλίου της 15ης Ιουλίου 1991, και εάν ναι, διαθέτει η Επιτροπή τη διακριτική ευχέρεια να το καταχωρήσει στον κατάλογο, εφόσονπάρχουν ακόμη αμφιβολίες σχετικά με τους κινδύνους που ενέχει για τα πτηνά και τις άλλες μορφές άγριας ζωής·

Όσον αφορά την αρχή της προφύλαξης, η Επιτροπή δηλώνει ότι μπορεί να δοθεί έγκριση για χρήση φυτοπροστατευτικού προϊόντος μόνο σε περίπτωση που αποδειχθεί, σύμφωνα με τις τρέχουσες επιστημονικές και τεχνικές γνώσεις, ότι τα κατάλοιπα του και η χρήση του, που είναι αποτέλεσμα εφαρμογής σύμφωνης με την ορθή πρακτική φυτοπροστασίας, δεν έχουν βλαβερή επίδραση στηνγεία των ανθρώπων ή των ζώων ή μη αποδεκτή επίδραση στο περιβάλλον.

Εφόσον, σύμφωνα και με την ίδια την Επιτροπή, δεν επιβεβαιώνεται η ύπαρξη κινδύνων για τα πτηνά από την προτεινόμενη χρήση φενθείου, γιατί η Επιτροπή δεν επικαλέστηκε την αρχή της προφύλαξης στην περίπτωση αυτή·

(1) ΕΕ C 161 E της 10.7.2003, σελ. 148.

(2) ΕΕ L 230 της 19.8.1991, σελ. 1.

Απάντηση του κ. Byrne εξ ονόματος της Επιτροπής

(27 Μαΐου 2003)

Η απάντηση της Επιτροπής στη γραπτή ερώτηση E-3811/02 του κ. Tannock κατέληγε στο συμπέρασμα ότι η Επιτροπή θα ακολουθήσει τις διαδικασίες που καθιερώθηκαν στον κανονισμό (ΕΟΚ) αριθ. 3600/92 της Επιτροπής της 11ης Δεκεμβρίου 1992 σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά(1). Επιπλέον, ανέφερε ότι ύστερα από την ολοκλήρωση όλων των διαβουλεύσεων, η Επιτροπή θαποβάλει μία πρόταση απόφασης για το φενθείο στη μόνιμη επιτροπή για την τροφική αλυσίδα και τηνγεία των ζώων το συντομότερο δυνατόν, και πιθανότατα στη συνεδρίασή της του Απριλίου 2003.

Η αλλαγή της μεθόδου εφαρμογής που ανέφερε η Επιτροπή στην προηγούμενη απάντησή της αναφέρεται στη χρήση του φενθείου στον ψεκασμό δολωμάτων. Μία τέτοια μέθοδος εφαρμογής συνεπάγεται ότι μόνον ένα μέρος (περίπου το ένα τρίτο) των δέντρωνφίστανται θεραπεία από το έδαφος. Όσον αφορά την καθυστερημένη νευροτοξικότητα (νευροπάθεια) στον άνθρωπο, τα επιστημονικά στοιχεία δεν επιβεβαιώνουν την προηγούμενηπόθεση ότι το φενθείο μπορεί να επιφέρει τέτοιου είδους προβλήματα.

Στις 14 και 15 Απριλίου 2003, η Επιτροπή συζήτησε με τα κράτη μέλη σχετικά με ένα σχέδιο πρότασης για την εξαίρεση του φενθείου από το παράρτημα Ι της οδηγίας 91/414/ΕΟΚ. Προβλέπεται περαιτέρω συζήτηση στη μόνιμη επιτροπή κατά την προσεχή συνεδρίασή της του Ιουνίου 2003.

Η Επιτροπή είναι της γνώμης ότι η νομοθεσία περί προϊόντων φυτοπροστασίας λαμβάνειπόψη την αρχή της προφύλαξης, εφόσον ένα προϊόν δεν μπορεί να λάβει έγκριση, παρά μόνον εάν αποδειχθεί βάσει των σημερινών επιστημονικών και τεχνικών γνώσεων ότι δεν έχει βλαβερές συνέπειες στηνγεία του ανθρώπου ή των ζώων, ή οποιαδήποτε μη αποδεκτή επιρροή στο περιβάλλον.

(1) ΕΕ L 366 της 15.12.1992.